Trafikksikkerhet i Eiksmarka barnehage

Barnehagens trafikkopplæring integreres som en del av omsorgs- og opplæringsarbeidet og nedfelles i barnehagens årsplan.

Barnehagen stiller krav til busselskap og drosjer om belter og trafikksikker atferd ved kjøp av transporttjenester.

Barnehagens ansatte kjenner rutiner for håndtering av uforutsette faresituasjoner og hendelser på turer.

Barnehagen har utarbeidet rutiner for å ivareta sikkerheten på turer til fots, med bil eller kollektivtransport.

Trafikkopplæringen i barnehagen

Barna lærer trafikkregler for fotgjengere.

Barna lærer om bruk av sansene sine i trafikken.

Barna lærer om bruk av bilbelte, sykkelhjelm og refleks.

Samarbeid mellom barnehage og hjem

Barnehagen har rutiner for å ivareta barnas sikkerhet ved barnehagens parkeringsplass og port. Disse gjennomgås årlig med foreldre og ansatte.

Barnehagen påvirker foreldrene til å sikre barna på vei til og fra barnehagen.

Trafikksikkerhet og trafikkopplæring er et årlig tema på foreldremøter.

Tiltakskort 2 – fra beredskapsplanen

|  |
| --- |
| SMÅ OG LITT STØRRE SKADER |

|  |  |
| --- | --- |
| **Små skader: Hendelse** | **Hva gjør vi?** |
| * Klemskader   Fingre /tær klemt i dør eller andre steder | * Kaldt vann hjelper. * Vurder skaden, dra evt til legevakten. Kontakt foresatte |
| * Sitter noen fast | * Ring brannvesenet |
| * Brannskader | * Nedkjøles med vann/snø i 20 min * Evt. kontakte lege * Kontakt foresatte |
| * Vepsestikk | * Hold barnet under oppsikt. Se etter allergisk reaksjon. * Ring 113 hvis barnet blir rød i kinnene eller får pustebesvær. * Kontakt foresatte. * Smerten kan lindres med xylocain/ eddikvann på klut. |
| * Huggormbitt | * Oppsøk lege * Kontakt foresatte * Hold personen mest mulig i ro, bær barnet om dere er på tur. |
| * Menneskebitt   (hvis hull på huden) | * Kontakt foresatte * Oppfordre til å kontakte lege, menneskebitt kan være farlig. |
| * Tannskade | * Kontakt foresatte * Oppfordre til å oppsøke skoletannlege. Bør behandles innen 24 t. * Er tann slått ut, ta den med til tannlegen. * Fyll ut internskadeskjema. Tannlegen sender eget skadeskjema til NAV. |
| * Kuttskader | * Store blødninger stoppes ved å holde et jevnt press på kuttstedet til man får legehjelp. Hold skadestedet høyt. * Dype kutt som spriker skal legebehandles. * Kutt i ansiktet skal alltid behandles av lege (arrforebygging) * Kontakt foresatte |

Tiltakskort 7

|  |
| --- |
| NÅR ET BARN BLIR BORTE PÅ TUR |

|  |  |
| --- | --- |
| **Handling** | **Ansvar** |
| * Sett umiddelbart i gang leting. * En voksen blir i barnegruppen og holder de samlet * Kontakt styrer og barnehagen * Ikke forlat stedet der barnet ble sett sist. * Hvis ikke barnet er funnet etter **5 minutter:**   Ring politiet (112) og Taxi (06710) og (8294)   * Ring foresatte * Ikke slutt å lete   Ta vare på de øvrige barna | * Den som oppdager at barnet er borte |
| **Oppfølging** | **Ansvar** |
| * Samtale med foresatte * Samle barna og snakke om det som har skjedd * Snakke/ tilby personalet hjelp (Se tiltakskort 18 m/liste over aktuelle hjelpeinstanser) | * Styrer/pedagogisk leder * Pedagogisk leder * Styrer |
| **Evaluering** | **Ansvar** |
| * Gjennom gang og evt. justering av rutiner og internkontroll * Hva kunne vært gjort på en annen måte? * Registrerer evt. avvik | * Styrer |
| **Forebygging:** | **Ansvar** |
| * Forbered barna på at de skal på tur. Snakk med barna om viktigheten av å holde sammen når vi er på tur * Ha alltid oppdaterte krysslister/ sjekkliste over hvilke barn som er med på tur og tell jevnlig. * Fordel hvilke voksne som skal ha ansvar for hvilke barn * Alle barna bør ha på seg refleksvester med barnehagens navn og telefon nummer på * Ha en hovedansvarlig for evt. medisinering på turen (eks astma) * Kan være lurt å ha faste turvenner * Si ifra til de andre i barnehagen når dere går og når dere forventer å være tilbake. * Ha alltid telefonliste med nr til foresatte, barnehagen, politi, taxi. | * Alle ansatte |

Tiltakskort 8 - beredskapsplan

|  |
| --- |
| HVORDAN FORHOLDE SEG I TRAFIKKEN |

|  |  |
| --- | --- |
| **Forebygging** | **Ansvar** |
| * Ha tema trafikk på høsten, slik at barna får kunnskap om det å ferdes i trafikken. * Alle barn skal ha på seg refleksvester med barnehagens navn og telefon nummer * Alltid ha oversikt over hvem og hvor mange som en har med seg på tur. * Ha alltid med telefonlisten * Én voksen skal alltid gå først, og én skal gå bakerst. Alle barna skal gå mellom de voksne. * Telle barna ofte * Én voksen skal alltid gå sist ut fra buss, tog eller bane. * Barna leier hverandre to og to, men gjerne faste turvenner. * Ha alltid førstehjelpsutstyr med i sekken * Si fra til de andre i barnehagen når dere går og når dere forventer å være tilbake   Se tiltakskort 1 - Alvorlig ulykke i barnehagen. | * Pedagogisk leder og ansatte på hver avdeling |
| **Oppfølging** | **Ansvar** |
| * Jevnlig ha tema trafikk i samlinger | * Pedagogisk leder |

|  |  |
| --- | --- |
| **Turbuss** | **Ansvar** |
| * Barn under 15 kg bør sitte i et vekttilpasset barnesete. * Barn over 15 kg bør sitte sikret på bilpute eller beltestol. * Hvis vi ikke klarer å oppfylle disse anbefalingene bør ikke barnehagen reise på busstur med de minste barna | * Ped.leder og styrer |
| **Forebygging** |  |
| Alle familier har fylt ut tillatelsesskjema | * Ped.leder/styrer |

**Vedlegg 2: Sjekkliste for tur**

**Avdeling/base:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Turmål\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| **Nr.** | **Navn** | **Matpakke og drikke i egen sekk** | **Dette skal med i fellessekk:** | **Følgende er pakket ned i sekken:** | **Kommentarer** |
| **1** |  |  | Førstehjelpsutstyr |  |  |
| **2** |  |  | Telefonliste til foresatte |  |  |
| **3** |  |  | Ekstra sokker, truse/tøy |  |  |
| **4** |  |  | Bleier og våtservietter |  |  |
| **5** |  |  | Søppelpose |  |  |
| **6** |  |  | Tørkepapir |  |  |
| **7** |  |  | En mobiltelefon |  |  |
| **8** |  |  | Krysslister |  |  |
| **9** |  |  | Ansvarsskjemaer |  |  |
| **10** |  |  |  |  |  |
| **11** |  |  |  |  |  |
| **12** |  |  |  |  |  |
| **13** |  |  |  |  |  |
| **14** |  |  |  |  |  |
| **15** |  |  | **Alle barna skal ha på refleksvester** |  |  |
| **16** |  |  |  |  |  |
| **17** |  |  | **Denne lappen skal være med på tur** |  |  |
| **18** |  |  | **Viktige beskjeder:** |  |  |
| **19** |  |  |  |  |  |
| **20** |  |  |  |  |  |

**Fra Rammeplanens fagområder**

**Nærmiljø og samfunn**

«Gjennom arbeid med nærmiljø og samfunn skal barnehagen bidra til at barna utforsker ulike landskap, blir kjent med institusjoner og steder i nærmiljøet og lærer å orientere seg og ferdes trygt»

«Barnas medvirkning i barnehagens hverdagsliv legger grunnlaget for videre innsikt i og erfaring med deltakelse i et demokratisk samfunn. Gjennom utforsking, opplevelser og erfaringer skal barnehagen bidra til å gjøre barna kjent med eget nærmiljø, samfunnet og verden.

Barnehagen skal bidra til kunnskap om og erfaring med lokale tradisjoner, samfunnsinstitusjoner og yrker slik at barna kan oppleve tilhørighet til nærmiljøet. Kulturelt mangfold, ulike levevis og ulike familieformer er en del av fagområdet. Gjennom lek og varierte aktiviteter skal barna få erfaring med å lytte, forhandle og diskutere og få begynnende kjennskap til menneskerettighetene.»

Trafikken er en viktig del av barnas nærmiljø. Barn er i trafikken hver dag, som fotgjengere, passasjerer og kanskje på sykkel. Velg ut noen steder dere ofte går med barnehagen, og innarbeid fast og gode rutiner for sikkerhet og trivsel.

Snakk om hvem de andre trafikantene er, hvor dere tror de skal og hvordan de kommer seg frem i trafikken. La barna fortelle hvordan de andre i familien kommer seg til barnehage, skole og jobb. Offentlig kommunikasjon med buss og bane, yrkestransport og utrykningskjøretøy hører til forståelse av samfunnets infrastruktur og transportbehov.

**Kommunikasjon, språk og tekst**

Hva er trygt og hva er farlig?

Snakk om det vi ser, og inne kan dere knytte kommunikasjonen til barnas opplevelser, bilder, musikk, fortellinger og digitale hjelpemidler. Gjentagelser er viktig.

Knytt huskeregler til konkrete kjennemerker i nærmiljøet – for eksempel: når vi går *til* butikken skal vi alltid gå på den siden av veien der barnehagen ligger, og når vi går *tilbake* skal vi gå langs det gule gjerdet.

Trafikkopplæring er mer enn å huske regler. For å skape motivasjon og interesse, kan dere involvere barna i tekstskaping og fortellinger – for eksempel: «Trafikk er…», «Hvis jeg fikk bestemme over trafikken…».

Sanger og dikt kan gjøre det lettere å lære huskeregler i trafikken.

**Kropp, bevegelse og helse**

Kroppsbeherskelse, motoriske ferdigheter og bruk av sansene er viktig i trafikken. Vi bruker syn og hørsel for å orientere oss. Ute i trafikken kan dere legge inn enkle oppmerksomhetsøvelser – for eksempel hvor mange skilt dere ser på vei til butikken.

Lytteleker kan gjøres både ute og inne. Det kan være vanskelig for barn å lokalisere hvor lyder kommer fra. La barna øve på dette, og legg merke til lyden når biler kjører fort/sakte/bremser.

Når det er mørkt, er det vanskelig å se hverandre i trafikken. Ta frem forskjellige typer refleks, og bruk lommelykt til å vise effekten.

**Etikk, religion og filosofi**

Normer og verdier ligger til grunn for våre valg som trafikanter. Trafikken er et samspill mellom mange forskjellige deltagere. En god trafikant må hele tiden kunne ta selvstendige valg og gjøre egne vurderinger. Vi skal dele plassen med andre, hjelpe hverandre, vise hensyn, vente på tur, følge regler, beherske følelser og inngå kompromisser. Det er viktigere å tenke på plikter enn rettigheter i trafikken.

Barn lærer først og fremst av det vi gjør, og derfor er det så viktig at vi er konsekvente og oppmerksomme på hva vi gjør i praksis. Snakk med barna om regler, hvorfor vi har regler, hva som skjer når vi bryter regler og hva vi kan gjøre hvis vi ser noen andre bryter regler.

**Kunst, kultur og kreativitet**

Barn kommuniserer inntrykk og uttrykk gjennom kunst, kultur og kreativitet også på området trafikk. Barn lærer når de leker. Ofte gjenforteller de egne opplevelser og bearbeider følelser. I leken er det muligheter til å observere barnas egne uttrykksformer. Trafikklek kan være spontan og barnestyrt, eller den kan være mer arrangert og voksenstyrt.

Skapende virksomhet rundt trafikk som tema kan gjøres som individuelt arbeid eller i fellesskap med bruk av tegning, form, farge, collage og modeller. Her kan det også være forskjellige grader av voksenstyring – noen oppgaver kan være igangsettere – for eksempel introduksjon til en tegning slik: «Det var helt mørkt da Ida skulle hjem fra barnehagen.»

**Antall, rom og form**

Dette fagområdet inviterer til å se på skilt, symboler og veioppmerking i trafikken. Velg ut det som er mest aktuelt for barna, som gangfelt, gang- og sykkelvei, fortau og lyskryss. Studer formene på trafikkskiltene, sorter og grupper dem sammen med barna. Finn andre ting å kategorisere i trafikken – dere kan for eksempel sortere ting etter kan være farge, form, antall, funksjonalitet, trafikantgrupper, kjøretøy osv.

Til dette fagområdet hører også plassering, orientering og lokalisering. Venstre og høyre er vanskelig som relative begreper, men i trafikkbildet ligger det mange muligheter til å snakke om for eksempel størrelser, retninger, foran, bak, ved siden av, over, under, innerst, ytterst, raskere og langsommere.

**TURRUTINER**

**Turer i nærmiljøet/skogen**

• Ansatte som skal på tur med barn skal ha oppdatert førstehjelpskurs. Barnehagen arrangerer kurs hvert år.

• Ringevikarer skal ikke gå på tur alene med barn.

• Det er en voksen turansvarlig turleder som alltid har med seg en mobiltelefon, telefon- og adresseliste når de er på tur.

• Førstehjelpsutstyr skal alltid være med i tursekken.

• Rutine fra beredskapsplan over hva vi skal gjøre dersom barn blir borte eller skader seg alvorlig, skal være med i sekken.

• Forberede deg godt til turen. Foreta risikovurdering.

• Maksimalt 3-4 barn pr voksen under 3 år og 6-7 barn pr voksen over 3 år. Dette må sees i sammenheng med hvilke barn man har med seg, eks: er det barn som trenger ekstra tilsyn?

• Avdelingen fordeler ansvar for enkeltbarn og grupper av barn etter hva som er mest hensiktsmessig.

• Personalet skal til enhver tid vite hvor barna er og ha oversikt over hvor mange de er, det betyr jevnlig telling av barn.

• Det skal alltid gå en voksen foran og en voksen bak for å sikre at alle er med.

• Dersom et enkelt barn krever full oppmerksomhet (for eksempel tisse), må andre voksne få beskjed om det slik at de kan overta ansvaret for de aktuelle barna som blir igjen.

• Det brukes alltid vester på barna når vi er på tur, selv de korte turene. På vestene skal barnehagens navn og telefonnummer påføres.

• Når vi går over overgangsfelt SKAL ALLTID en voksen stå/gå først og sist. Er det bare en voksen med skal denne stoppe når man har kommet over, for å sikre at alle barna har kommet seg trygt over gangfeltet.

• Ved turer med bål skal det alltid være en voksen ved bålet, barna får ikke leke med bålet eller løpe rundt det.

• Skal dere bruke kniver, sag, øks og lignende skal det ALLTID skje sammen med en voksen, barna skal aldri være uten oppsyn ved potensielle farer.

**Turer med buss/tog/trikk, sterk trafikk og mye folk**

• Om barnehagen bestiller buss eller annen transport til tur skal vi kreve transportmiddel med godkjent sikkerhetsutstyr og bilbelte.

• Barna fordeles slik avdelingen syns det er hensiktsmessig og trygt.

• Barna får ikke leke på perrongen, men skal stå sammen med sin utvalgte voksne til tog/buss/trikk har stoppet.

• Barna skal telles før vi går om bord og når alle er ombord og meldes til den ansvarlige voksne at alle er på, det samme skal skje når vi går av, en ansvarlig teller barna når de kommer av for å sikre at ingen blir igjen på tog/buss/trikk.

**Turer til/ved vann**

• Alle generelle turrutiner gjelder.

• Planlagte turer til vann forutsetter godkjent førstehjelps og livredningskurs hos ansatte.

• Turer til vann skal avtales med styrer i forkant av turen.

• Barna skal ha redningsvester på (kan leies/lånes hos brannvesenet).

**Anbefalt innhold i førstehjelpsskrin (etter anbefaling fra kursholder på førstehjelpskurs):**

• Kull (Dette i forhold til forgiftning sopper/blomster)

• Klessaks (I forhold til å klippe opp klær, ved brudd/brannskader)

• Sårservietter (Tørke av sår/huggormbitt)

• Fatle (Med tanke på brudd)

• Ispose (Med tanke på brudd)

• Branngélé (Men bare på 1. og 2. grads forbrenning. Beste er å ta med ekstra vann og ett klede å fukte)

• Plaster (Sår)

• En bandasje (Fint å bruke ved, sår, brudd, klemme av venene fra bitt av huggorm)

• Øyeskyllevann (Hvis de får noe i øynene på tur)

• Pinsett (Fint å ha ved flis)

• Brannteppe (Hvis man skal tenne bål)

**Trafikk og trafikksikkerhet - Fra Årsplanen**

***Mål: Styrke og utvikle barnas gode holdninger til trafikk og adferd i trafikken. Hjelpe barna med å bli sikre og ansvarsfulle trafikanter. De voksne skal være gode rollemodeller.***

• Helt fra barna er små må barn forholde seg til trafikk. I begynnelsen er det de voksne som har det hele ansvaret, men etter hvert er målet at barna skal bli selvstendige og trygge trafikanter. Foreldre er den viktigste rollemodellen

• Det er viktig å legge grunnlaget for barnas trafikksikkerhet tidlig

• Trafikkopplæringen i barnehagen er viktig for å gi det enkelte barn bedre ferdigheter, kunnskaper og holdninger som fotgjenger, passasjer, syklist i trafikken, og senere i livet som sjåfør

• Kunnskapen må bygges opp gradvis og starte med det nære og kjente

• Trygg Trafikk for store og små, film, sanger og fortellinger

* I tillegg vil læringen foregå ute i trafikken på turer. Bli kjent med enkle trafikkregler og trafikkskilt (barnehagen har noen småskilt)